stanford-oval/wikipedia huggingface dataset:
Fourth Dimension
Kokoonpano

Timo Kotipelto – laulu
Timo Tolkki – kitara
Tuomo Lassila – rummut, lyömäsoittimet
Antti Ikonen – koskettimet
Jari Kainulainen – basso
Taustalaulut: Timo Tolkki ja Kolme tenoria (Timo Kotipelto, Marko Vaara ja Kimmo Blom)
Jousisoittimet Twilight Symphonyllä: "The Houdini String Quartet" (Kimmo Tullila, Marika Bister, Petteri Poijärvi ja Antero Manninen)
Kokoonpano > Tuotanto

Timo Tolkki – tuottaja, äänittäjä, miksaaja (Hot House -studiot, marraskuu 1994)
Mika Jussila – masteroija (Finnvox)
Lasse Lehtiranta – kotelon valokuvat
Arvostelut

Allmusic:
Aiheesta muualla

Fourth Dimension Discogsissa. (englanniksi)
Albumi Fourth Dimension Encyclopaedia Metallum -sivustolla (englanniksi)
Fairy Tail

| Fairy Tail |
| --- | --- |

フェアリーテイル,   ('Fairy Tail')
Genre: toiminta, seikkailu, fantasia, komedia 
Manga
Tekijä: Hiro Mashima
Julkaisija: Kodansha    Del Rey Manga
Sarjajulkaisulehti: Shōnen Magazine
Ensimmäinen painatus: 2006 – 2017
Kirjojen lukumäärä: 63 
TV-anime
Ohjaaja: Ishihira Shinji
Studio: Satelight, A-1 Pictures
Lähetyskanavat:  TV Tokyo
Alkuperäinen lähetyskierros: 2009 – 2013
Jaksojen määrä: 175 
Fairy Tailin logo
Fairy Tail (フェアリーテイル Fearī Teiru) on Hiro Mashiman luoma japanilainen mangasarja. Sarjan julkaisu alkoi vuonna 2006 ja viimeinen luku julkaistiin vuonna 2017. Sarjasta on tehty myös 175 jaksoa kattava animesarja joka alkoi vuoden 2009 lokakuussa ja päättyi 30. maaliskuuta 2013. Sarjasta tehtiin 102 jaksoa pitkä jatko-osa joka alkoi 5 huhtikuuta 2014 ja loppui huhtikuun 26, 2016.
Sarja seuraa 17-vuotiaan maagin, Lucy Heartfilian, seikkailuja. Hän haluaa liittyä Fairy Tailiin, yhteen maailman mahtavimmista maagikilloista. Hän tapaa pojan nimeltä Natsu Dragneel, joka on Fairy Tailin jäsen ja etsii lohikäärme Igneeliä.
Juoni

Nuori maagi Lucy Heartfilia matkustaa ympäri Fioren kuningaskuntaa, haaveenaan liittyä maagikiltaan. Matkallaan hän tapaa Natsu Dragneelin, erikoisen pojan, joka etsii lohikäärmettä nimeltä Igneel parhaan ystävänsä puhuvan kissan Happyn kanssa. Natsu pelastaa hänet tukalasta tilanteesta ja samalla paljastuu, että hän on Fairy Tailin Salamander ja että hänellä on legendaariset Dragon Slayer-voimat. Hän pyytää Lucyn mukaansa Fairy Tailin päämajaan, jotta hän voisi liittyä jäseneksi. Heistä tulee tiimi, joka suorittaa erilaisia tehtäviä Fairy Tailissä. Myöhemmin tiimiin liittyy myös Gray, Wendy, Carla ja Erza. Yhdessä he kohtaavat monia vastustajia ja joutuvat vaarallisiin tilanteisiin yhdessä.
Henkilöt > Päähenkilöt > Natsu Dragneel

Natsu Dragneel on sarjan miespäähenkilö. Natsulla on huoleton, hauska ja rämäpäinen luonne ja hän nahistelee koko ajan killan toisten jäsenien kanssa. Hänellä on kilpailuhenkinen suhde muihin tiimitovereihinsa Gray Fullbusteriin ja Erza Scarlettiin; Grayllä on tapana kinastella Natsun kanssa, ja se johtaa yleensä kahakoihin, kun taas Erza, S-luokan maagi, on Natsulle keino todistaa kuinka voimakas hän on. Holtittomasta ja omapäisestä luonteestaan huolimatta, Natsu on taitava taktikoitsija ja hän huomaa vastustajan kyvyt ja heikkoudet hyvin nopeasti. Hän on myös hyvin lojaali Fairy Tailille, eikä anna kenenkään tahrata sen nimeä. Natsu kärsii matkapahoinvoinnista missä tahansa liikkuvassa kulkuvälineessä, kuten junissa, hevosvaunuissa, sekä kun hän on jonkun ihmisen reppuselässä; ainoastaan Happyn kyydissä olo ei aiheuta mitään.
Natsua kutsutaan myös nimellä "Salamanteri", ja hänet usein tunnistetaan vaaleanpunaisita hiuksistaan, huivista, jonka materiaali muistuttaa suomuja, sekä hänen tuli-taikuudestaan. Natsulla on arpi kaulassa oikealla puolella. Se tosin se näkyy hyvin harvoin, sillä hän käyttää aina huivia. Hänet kasvatti lohikäärme Igneel, joka opetti hänet puhumaan, kirjoittamaan, ja käyttämään ikivanhaa taikuutta, joka tunnetaan nimellä "Dragonslayer". Taikuutensa ansiosta Natsu voi syödä mitä tahansa tulta paitsi sitä, mitä on itse tuottanut. Hän voi tuottaa tulta mistä kehonsa osasta tahansa. Hänen mielialansa vaikuttaa vahvasti hänen tulensa kokoon ja voimaan, joten kun hän on tosissaan motivoitunut tappeluun, voidaan sanoa että hän on yksi Fairy Tailin voimakkaimista maageista.
Natsun ääninäyttelijänä animessa toimii Tetsuya Kakihara.
Henkilöt > Päähenkilöt > Lucy Heartfilia

Lucy Heartfilia on Fairy Tailin naispäähenkilö. Hän liittyy Fairy Tailiin sarjan alussa. Hän on aina samassa tiimissä kuin Natsu, kun he tekevät töitä. Lucy on yksi harvoista Fairy Tailin täysjärkisistä ja tasapainoisista jäsenistä, ja yksi ainoimmista, joka ei osallistu kahakoihin. Lucy on myös hyvin itsevarma ulkonäöstään. Lucy tulee rikkaasta perheestä, hänen isänsä omistaa valtavan laakson, jossa sijaitsee hänen lapsuudenkotinsa. Hän on etäänynyt isästään, koska hän jätti hänet ja hänen omaisuutensa pian äitinsä kuoleman jälkeen, jotta voisi seurata omaa polkuaan.
Lucy käyttää taikavoimaa nimeltä Celestial Spirit Magic tai joskus käännettynä Stellar Spirit Magic, jonka avulla hän voi kutsua eläinradan henkiä toisesta ulottuvuudesta eräänlaisten porttiavainten avulla. Ennen kuin hän voi käyttää avainta, hänen täytyy tehdä hengen kanssa sopimus päivistä, milloin hän voi kutsua tämän.
Avaimia on kahdenlaisia: hopeisia, jotka ovat yleisiä ja ostettavissa kaupasta ja kultaisia, joita on vain kaksitoista, yksi jokaista eläinradan merkkiä kohden, ja joista Lucy omaa tällä hetkellä kymmenen. Hänen Celestial Spirittinsä ovat eri tasoisia, joista jokainen soveltuu eri tehtäviin. Esimerkiksi Aquarius (Vesimies) osaa hallita vettä, kun taas Tauruksella (Härkä) on uskomattomat fyysiset voimat. Lucy omaa myös erikoisen kyvyn kutsua monta hengeä kerrallaan, mutta vain hetkeksi, sillä eläinradan porttien avaaminen ja niiden auki pitäminen kuluttaa paljon maagista energiaa. Lucyn suurin heikkous on se, että hän ei voi käyttää taikuutta ilman avaimiaan. Jotkut Lucyn hengistä ovat kuitenkin kykeneväisiä avaamaan portin omasta tahdostaan ja mahdollisesti auttaakseen Lucya jos tämä ei itse pysty tai kerkeä käyttämään avaimiaan. Lucy kantaa avaimien lisäksi maagista ruoskaa, Fleuve d'étoilesia, joka pystyy muuttamaan pituuttaan käyttäjän tahdosta.
Hänen ääninäyttelijänsä animeversiossa on mm. Haruhi Suzumiyan roolista tuttu Aya Hirano.
Henkilöt > Lucyn perhe

Isä - Jude Heartfilia (kuollut)
Äiti - Layla Heartfilia (kuollut)
Layla Heartfiliasta ei ole saatu vielä paljon tietoja. Tiedetään, että hän omisti kolme kultaista Zodiacin(eläinradan)-avainta: Cancer (rapu), Aquarius (vesimies) ja Capricorn (kauris), jonka Lucy peri. Tiedetään myös, että hän kärsi sairaudesta, jonka vuoksi hänen piti lopettaa työnsä ja kuoli samana vuonna (X777), kun kaikki lohikäärmeet katosivat, mukaan lukien tulilohikäärme Igneel, rautalohikäärme Metalicana ja taivaanlohikäärme Grandine.
Muuta

Monien mielestä sarjan piirtotyyli muistuttaa paljon Eichiiro Odan piirtotyyliä. Sarjassa on viitteitä myös J.R.R Tolkienin kirjaan Taru sormusten herrasta, kuten eräs kilta Eysenwald muistuttaa Sormusten Herran Isengardia. Earthlandin rinnakkaismaailma Edolas, muistuttaa taas Sormusten Herran Edorasta, joka on kyllä kaupunki.
Lisäksi Fairy Tailissä on todella monia yhteisiä elementtejä Raven kanssa. Esimerkkejä:
~ Raven Harun ase, Ten Commandements, ilmestyy myöhemmin myös Fairy Tailissä.
~ Sieg Hart, yksi Raven pääpahiksista ilmestyy todella samannäköisenä Fairy Tailissä ja nimillä Sieghart (Siegrain), Jellal(tunnetaan myös nimellä Gerard) ja Mystogan (Mist-Gun. Fairy Tailin toisessa OVA:ssa Mystoganin hahmo nähdään kävelemässä kaksi sumutinpulloa kourassa itsekseen mutisten tribuuttina tuolle "väärälle" käännökselle.)
~ Plue
Makarovia on matkittu Naruto Shippudenin Tchusikagen ulkonäköön.
Natsu Dragneel
Lucy Heartfilia
Saad al-Hariri

| Saad al-Hariri |
| --- | --- |

Libanonin pääministeri
 22.10.2020 (hallituksen muodostaja)  18.12. 2016 - 4. 11. 2017  2018 alkaen  
Edeltäjä:  Tammam Salam
 9.11. 2009 – 13.6. 2011  
Edeltäjä:  Fouad Siniora
Seuraaja:  Najib Mikati
Tayyar Al Mustaqbal -puolueen johtaja
 20.4. 2005 alkaen  
Edeltäjä:  Rafik al-Hariri
Kansanedustaja
 2005 alkaen  
Vaalipiiri:  Beirut
Henkilötiedot
Syntynyt: 18. huhtikuuta 1970 Riad, Saudi-Arabia
Arvonimi: Šeikki
Vanhemmat:  Rafik al-Hariri Nazik Hariri
Tiedot
Puolue:  Tulevaisuusliike
Aiheesta muualla
www.saadhariri.com
Saad ed Deen Rafiq al-Hariri (arab. سعد الدين رفيق الحريري‎, s. 18. huhtikuuta 1970 Riad, Saudi-Arabia) on libanonilais-saudiarabialainen liikemies ja poliitikko ja Libanonin pääministeri. Hän erosi toistamiseen pääministerin tehtävästä 4. marraskuuta 2017. Hänet nimitettiin pääministeriksi muodostamaan hallitusta 22. lokakuuta 2020. Hän edustaa Tulevaisuusliike -puoluetta.
Haririn johtama, Yhdysvaltain ja Saudi-Arabian tukema hallitusrintama voitti kesäkuun 2009 parlamenttivaalit. Tämän jälkeen presidentti Michel Suleiman nimitti hänet pääministeriksi 27. kesäkuuta 2009. Hän seuraa tehtävässä liittolaistaan Fuad Sinioraa. Hariri on sunnimuslimi.
Hallitusneuvottelut kestivät noin neljä kuukautta, ennen kuin Hariri sai muodostettua marraskuussa 2009 kansallisen yhtenäisyyden hallituksen omien tukijoidensa ja opposition kesken.
Haririn hallitus kaatui alkuvuodesta 2011 Rafik Haririn murhaa tutkivaan YK-tribunaaliin suhtautumisen vuoksi. Hizbollah vaati tuomioistuimesta irtisanoutumista, koska sen uskotaan syyttävän liikettä, ja veti ministerinsä hallituksesta 12. tammikuuta.
Al-Hariri erosi toistamiseen pääministerin tehtävästä 4. marraskuuta 2017 suorassa televisiolähetyksessä ja sanoi syyksi, että on olemassa salamurhan uhka. Al-Hariri matkusti Saudi-Arabiaan ja katosi.
Al-Hariri valittiin kolmannen kerran pääministeriksi toukokuussa 2018. Hän ilmoitti erostaan ja samalla hallituksen erosta lokakuussa 2019.
Haririn isä, pääministeri Rafik Hariri sai surmansa autopommi-iskussa 2005.
Sateenkaarimedestäjä

| Sateenkaarimedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Punamedestäjät Aethopyga
Laji::  nipalensis
Kaksiosainen nimi
 Aethopyga nipalensis  (Hodgson, 1837) 
Katso myös
   Sateenkaarimedestäjä Wikispeciesissä   Sateenkaarimedestäjä Commonsissa 
Infobox OKNimi-testi OKIUCN-testi OK: 
Sateenkaarimedestäjä (Aethopyga nipalensis) on medestäjien heimoon kuuluva varpuslintu.
Levinneisyys

Sateenkaarimedestäjää tavataan Intian niemimaan pohjoisosissa, Kiinassa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.
San Juanin piirikunta

San Juanin piirikunta (engl. San Juan County) on neljän Yhdysvaltain piirikunnan nimi:
San Juanin piirikunta, Colorado
San Juanin piirikunta, New Mexico
San Juanin piirikunta, Utah
San Juanin piirikunta, Washington.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”San Juanin piirikunta”, voi hakea sivunnimihaulla, laajalla sivunnimihaulla tai tekstihaulla.
Sateenkaaripaita

Sateenkaaripaitaa on käytetty hallitsevan maailmanmestarin tunnuksena vuodesta 1927 asti.
Kolminkertainen maantieajon maailmanmestari Peter Sagan sateenkaaripaidassa vuonna 2016.
Sateenkaaripaita on pyöräilyn hallitsevan maailmanmestarin tunnus. Paidan pääväri on valkoinen ja siinä on rinnan kohdalla viisi vaakasuuntaista raitaa kansainvälisen pyöräilyliiton UCI:n väreissä. Värit ovat alhaalta lukien: vihreä, keltainen, musta, punainen ja sininen. Värit ovat samat kuin olympialipussa ja -renkaissa. Paitaa käytetään kaikissa pyöräilyn lajeissa mukaan lukien maantiepyöräily, ratapyöräily, cyclocross, BMX ja maastopyöräily. Sateenkaaripaitaa on käytetty hallitsevan maailmanmestarin tunnuksena vuodesta 1927 asti.
Maailmanmestarin on pidettävä paitaa kilpaillessaan samassa lajissa kuin missä mestaruus on voitettu. Erityisesti maantieajon mestarin on pidettävä paitaa kilpaillessaan monipäiväisissä etappikilpailuissa ja yhden päivän kisoissa, mutta hänellä ei ole oikeutta pitää sateenkaaripaitaa aika-ajoetapeilla. Vastaavasti ratapyöräilyssä henkilökohtaisen takaa-ajon mestari saa pitää paitaa vain kilpaillessaan henkilökohtaisilla matkoilla.
Joukkuekilpailuissa, kuten joukkuetakaa-ajossa, jokaisen jäsenen on pidettävä sateenkaaripaitaa, mutta he eivät saa pitää sitä kilpaillessaan henkilökohtaisilla matkoilla.
Sateenkaaripaita helpottaa hallitsevan maailmanmestarin löytämistä niin yleisölle kuin myös muille ajajille. Tästä voi olla paidan haltijalle haittaa, koska hän ei voi ryhtyä huomaamatta hyökkäykseen. Paidassa ei myöskään ole yhtä paljon tilaa sponsorien mainoksille kuin normaaleissa ajopaidoissa, mutta maailmanmestarin saama medianäkyvyys luultavasti kompensoi pienemmän mainospinta-alan.
Mikäli ajaja ei pidä sateenkaaripaitaa on sääntörikkomuksesta rangaistuksena 2 500–5 000 Sveitsin frangin sakko.
Ajajan mestaruusvuoden päättyessä, saa hän oikeuden pitää ajopaitansa kauluksessa ja hihansuissa sateenkaarirenkaita. Tämä oikeus säilyy ajajan uran loppuun asti ja kuten sateenkaaripaitaa tunnusta saa käyttää vain siinä lajissa, jossa mestaruus on voitettu.
Mikäli sateenkaaripaidan haltijasta tulee monipäiväisen etappikilpailun (esimerkiksi Ranskan ympäriajo) johtajan paidan haltija, käyttää hän kilpailun paitaa sateenkaaripaidan sijasta. Vastaavasti UCI:n maailmancupin johtajan paita ohittaa sateenkaaripaidan.
Aiheesta muualla

Kuvia tai muita tiedostoja aiheesta Sateenkaaripaita Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rainbow jersey
Käännös suomeksi
Sedu

Sedu voi tarkoittaa:
Sedu Koskinen
Koulutuskeskus Sedu, Seinäjoen seudun toisen asteen oppilaitos
Sedu Aikuiskoulutus, Koulutuskeskus Sedun aikuiskoulutuslinja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sedu”, voi hakea sivunnimihaulla, laajalla sivunnimihaulla tai tekstihaulla.
Santtu Malm

Santtu Malm (s. 18. syyskuuta 1990) on suomalainen jalkapallomaalivahti. Hän on pelannut yhden Veikkausliiga-ottelun kaudella 2008 FC KooTeePeen joukkueessa. Malm on kuulunut Suomen alle 18-vuotiaiden maajoukkuerinkiin. Hän on pituudeltaan 181 cm ja painaa 79 kg.
Malm on FC KooTeePeen kasvatti ja kuului edustusjoukkueen kokoonpanoon varamaalivahtina kausina 2007–2008 liigassa ja kaudella 2009 Ykkösessä. Kaudella 2010 hän pelasi lainassa Kolmosessa KTP:n joukkueessa ja siirtyi kaudella 2011 KTP:n kokoonpanoon Kakkoseen.
Satu Koivisto

Satu Koivisto (s. 1978) on suomalainen journalisti, ruokakirjailija ja bloggaaja. Hän on valmistunut filosofian maisteriksi Jyväskylän yliopistosta pääaineenaan journalistiikka ja työskennellyt suomalaisissa aikakausmedioissa, kuten Viini-lehden päätoimittajana, Demi-lehden vt-päätoimittajana, Maku-lehden päätoimittajana ja viimeisimpänä Maku-brändin vastaavana päätoimittajana. Nykyään hän työskentelee ruokasisältöstrategina A-lehdissä.
Koivistolta on ilmestynyt kaksi ruoka-aiheista teosta: Gastronaatti eli kuinka rakastua rippeisiin (Otava 2014) ja Gastronaatti II – Kuinka rakastua ruoanlaittoon (No Tofu Publishing 2017). Hän pitää myös ruokablogia.
Koiviston ruokafilosofiaan kuuluu hävikin välttäminen, itse kasvattaminen, raaka-aineiden esivalmistelu ja sesonkiajattelu. Koiviston reseptejä on julkaistu muun muassa iltapäivälehdissä.
Koiviston puoliso on Isyyspakkaus-blogia pitävä Tommi Koivisto.
Teokset

Gastronaatti eli kuinka rakastua rippeisiin (Otava 2014)
Gastronaatti II – Kuinka rakastua ruoanlaittoon (No Tofu Publishing 2017)
Helpomman hapanjuurileivonnan käsikirja.  Readme.fi, 2024.  ISBN 978-952-373-625-2.  (suomeksi)
Aiheesta muualla

Koiviston ruokablogi
Ryydynpohja

Näkymä Ryydynpohjan lahteen päin vuonna 2013.
Ryydynpohja on kaupunginosa Länsi-Tampereella, Lielahden ja Ylöjärven kunnanrajan välissä. Se rajoittuu myös Lamminpäähän, Pohtolaan ja Lintulampeen ja luetaan usein kuuluvaksi Lielahteen. Ryydynpohja on saanut nimensä samannimisestä Näsijärven lahdesta, joka aikaisemmin tunnettiin myös nimillä Rytynpohja ja Ryölahti. Ensimmäinen historiallinen maininta Rydinpojenmaasta löytyy vuodelta 1662 peräisin olevasta sopimuksesta. Alun perin Ylöjärven kuntaan kuulunut Ryydynpohjan alue liitettiin Tampereen kaupunkiin vuoden 1950 alussa. Vuonna 1957 alueelle laadittiin asemakaava, ja kaupunginosaan liitettiin alueita Kukkolan ja Possilan kantatiloista. Vuonna 2014 Ryydynpohjassa asui 1438 asukasta. Alueella toimii Ryydynpohjan omakotiyhdistys.
Aiheesta muualla

Ryydynpohjan omakotiyhdistys
Tampereen suuralueet, suunnittelualueet, tilastoalueet ja kaupunginosat
| --- | --- |
Keskustan suuralue:  Amuri: Amuri A · Amuri B · Särkänniemi Kyttälä: Jussinkylä · Kyttälä A · Kyttälä B Petsamo: Petsamo Kaleva: Kaleva · Liisankallio · Kalevanrinne · Hakametsä Kalevanharju: Kalevanharju · Järvensivu · Vuohenoja Pyynikki: Pyynikki · Pyynikinrinne · Kaakinmaa Finlayson: Finlayson · Tammerkoski Nalkala-Ratina: Nalkala · Ratina Tammela: Osmonmäki · Tammela A · Tammela B · Tulli Tampella-Lapinniemi: Lapinniemi · Lappi · Tampella Kissanmaa: Kauppi · Kissanmaa · Uusikylä Niihama: Kaupinlaakso · Niihama
Koillinen suuralue:  Messukylä : Ristinarkku · Aakkula · Messukylä Olkahinen: Kumpula · Tasanne · Olkahinen Leinola: Leinola · Holvasti Atala: Atala Pappila: Pappila Linnainmaa: Linnainmaa · Hankkio Ojala: Ojala Takahuhti: Takahuhti · Ruotula · Huikas Turtola: Turtola, Viiala Kämmenniemi: Kämmenniemi Nurmi-Sorila: Nurmi · Sorila · Aitoniemi Teisko: Polso · Terälahti · Velaatta · Viitapohja
Kaakkoinen suuralue:  Kaukajärvi: Kaukajärvi · Lukonmäki · Annala · Haihara Hervanta pohjoinen: Hervanta luode · Hervanta koillinen Hervanta etelä: Hervanta lounas · Hervanta kaakko Rusko: Rusko Hervantajärvi: Hervantajärvi Vehmainen: Vehmainen Hallila: Hallila
Eteläinen suuralue:  Härmälä: Härmälä · Rantaperkiö Koivistonkylä: Rautaharkko · Taatala · Koivistonkylä · Veisu · Korkinmäki · Nirva Peltolammi: Lakalaiva · Peltolammi · Multisilta · Sarankulma · Lahdesjärvi Hatanpää: Hatanpää Nekala: Viinikka · Nekala · Vihioja Muotiala: Jokipohja · Muotiala Vuores: Vuores
Läntinen suuralue:  Epilä: Epilä · Epilänharju · Hyhky · Kaarila Haukiluoma: Haukiluoma · Lamminpää Ikuri: Ikuri Kalkku: Kalkku Myllypuro: Myllypuro Pispala: Ylä-Pispala · Tahmela · Ala-Pispala Rahola: Villilä · Rahola Tesoma: Ristimäki · Tesomajärvi Tohloppi: Tohloppi
Luoteinen suuralue:  Lentävänniemi: Lentävänniemi Lielahti: Lielahti · Niemenranta · Hiedanranta · Santalahti Lintulampi: Niemi · Pohtola · Ryydynpohja · Lintulampi
Kaupunginosat jotka eivät ole tilastoalueita:  Taraste
Ross Brawn

| Ross Brawn |
| --- | --- |
 Ross Brawn
Henkilötiedot
Syntynyt: 23. marraskuuta 1954 (ikä 69) Manchester, Englanti, Iso-Britannia
Kansalaisuus:   Iso-Britannia
Ross Brawn (s. 23. marraskuuta 1954 Manchester, Englanti, Iso-Britannia) on brittiläinen entinen Mercedes GP:n Formula 1 -tallin tallipäällikkö, ja nykyinen Formula 1 moottoriurheilunjohtaja.
Brawn toimi formulauransa alussa Benettonin ja Ferrarin teknisenä johtajana. Kausina 2007-2008 hän toimi tallipäällikönä Hondan F1-tallissa. Pesti päättyi yllättäen, kun Honda vetäytyi F1-sarjasta kauden 2008 jälkeen. Ross Brawn osti tallin itselleen ja nimesi sen Brawniksi. Kaudella 2009 Brawn voitti sekä kuljettajien että valmistajien maailmanmestaruudet. Ross Brawn myi tallinsa Mercedes-Benzille ja jatkoi uuden Mercedes-tallin tallipäällikön tehtävissä. Vuoden 2013 päätteeksi hän jätti tallin.
Ura > Taktikkona

Ross Brawn jätti vuonna 1976 työnsä Britannian atomienergian tutkimuskeskuksessa ja siirtyi intohimonsa, autourheilun, pariin.
Frank Williams palkkasi Brawnin vuonna 1978 vasta perustettuun Formula 1 -talliinsa. Williamsilta hän siirtyi Jaguarille vuonna 1989 ja edelleen Benettonille vuonna 1992. Hänen katsotaan osaltaan olleen teknisenä johtajana Michael Schumacherin menestyksen takana tämän voittaessa maailmanmestaruuksia. Vuonna 1996 Brawn seurasi Schumacheria Italiaan Ferrarille. Brawn tuli tunnetuksi tallia eteenpäin ajaneena voimana, sillä Brawnin mukaan aina voidaan parantaa tuloksia, ja ainoastaan siten saavutetaan menestystä. Erityisesti Brawnin kykyä tehdä oikeita kisan aikaisia taktisia ratkaisuja pidetään ilmiömäisenä. Ferrari myös palkitsi Brawnin avokätisesti: F1 Racing -lehti arvioi vuonna 2006 Brawnin ansainneen noin viisi miljoonaa dollaria vuodessa Ferrarilla jo muutaman kauden ajan. Kauden 2006 jälkeen Brawn ilmoitti pitävänsä välivuoden.
Ura > Tallipäällikkönä

Välivuoden jälkeen Brawn palasi F1:n pariin siirtymällä Hondan F1-tallin tallipäälliköksi marraskuussa 2007.  Tätä tehtävää Brawn hoiti vuoteen 2009, jolloin Honda päätti yllättäen jättää Formula 1-sarjan.
Kun ostajaa ei löytynyt, joutui Brawn ostamaan tallin, jonka hän nimesi Brawn GP:ksi. Talli teki historiaa kaudella 2009 voittamalla sekä valmistajien että kuljettajien mestaruudet samalla kaudella. Onnistuneen kauden jälkeen Ross Brawn myi enemmistön tallistaan Mercedes-Benzille. Talli vaihtoi nimensä Mercedes GP:ksi ja Brawn nimettiin jatkamaan sen tallipäällikkönä. Hän jätti tallipäällikön tehtävät vuoden 2013 päätteeksi.
SECU

SECU (Stora Enso Cargo Unit) on suuri kontin kaltainen tavaroiden kuljetuksessa käytettävä suuryksikkö. Tämän suuren metallilaatikon sisälle kuormatut tavarat siirtyvät siinä ilman välilastauksia paikasta toiseen. Sen alaosa muistuttaa lauttavaunua ja yläosa oikein suurta konttia.
SECU ei ole kontin ja vaihtokorin lailla maailmanlaajuisesti käytettävä, koko kuljetusketjuun soveltuva yksikkö. Se on suunniteltu paperirullien kuljettamiseen yhden yrityksen tarpeita varten. Vaikka niillä tuodaan paluukuljetuksena esimerkiksi Venäjälle vietäviä autoja, niin SECUja käyttävää kuljetusjärjestelmää voi pitää suljettuna muilta käyttäjiltä. Näitä Kiinassa valmistettuja yksiköitä on yrityksen käytössä noin 2000 kappaletta.
Mitat

Suurten ja painavien kuormien siirtoon suunnitellussa SECUssa on kontin tavoin kuormausovet toisessa päässä. Sen omapaino on 13 500 kg ja kokonaispaino 93 000 kg. Kun 12-metrisessä ISO-kontissa voi kuljettaa 24 tonnia paperirullia, niin yksi SECU kestää 79,5 tonnin kuorman.
kokonaispituus 13,8 m
kokonaisleveys 3,6 m
kokonaiskorkeus 4,375 m
sisäpituus 13,575 m
sisäleveys 3,43 m
sisäkorkeus 3,43 m
sisätilavuus 160 m3
Käyttö

SECU-yksiköitä käytetään erityisesti merikuljetuksissa. Sitä voidaan kuljettaa myös rautateitse siellä missä rataverkko kestää 25 tonnin akselipainot. Tällöin se voidaan lastata jo tehtaalla. Sen kuljettaminen vaatii erikoisrakenteisen alustan, jossa sen varsinainen pohja on rautatievaunun päällä. Näin kuljetuksen kokonaiskorkeus ei kasva liian suureksi. Tämäkin onnistuu tosin vain Suomessa[lähde? ] ja Ruotsissa, joissa rautatievaunujen kuormatila voi olla korkeampi kuin muualla.
Suomesta SECUt kuljetetaan ensin Göteborgiin, josta ne Ruotsista tulevien yksiköiden kanssa laivataan Eurooppaan. Määränpäässä ne joudutaan purkamaan jo satamassa, sillä ne ovat mitoiltaan liian suuria rataverkolle.
Näin raskaiden yksiköiden käsittely vaatii yleensä sataman ramppien ja laiturirakenteiden muutoksia sekä varastokenttien vahvistamista. SECUja ei voi nostaa kontin tavoin yläkulmista. Niiden siirtelyyn tarvitaan erikoisrakenteisia terminaalitraktoreita, joissa ohjaamo on normaalia ulompana. Tällöin näkyvyys myös peruutettaessa säilyy hyvänä.
Edut

Vaikka paperia ja kartonkia kuljetetaan lähinnä vain yhteen suuntaan ja SECUt tuodaan usein tyhjinä takaisin, arvioidaan kuljetuskustannusten vähenevän ainakin 10 prosenttia. Ilman paluukuormia, jotka ovat usein hitaasti lastattavia, kalustokierto on nopeaa. Aikaa säästyy lastin käsittelykertojen ja kiinnitystarpeen vähentyessä. Samalla pienenee paperirullien vaurioitumisriski. Potentiaalisia paluukuormia ovat sellukuljetukset paperitehtaille.
Ruotsissa SECUja lastataan automaattisesti ja Lontoon Tilburyssä paperirullat puretaan SECUista automaattiseen korkeavarastoon. Myös roro-alusten automaattinen lastaus ja purku vihivaunujen avulla on kokeiluvaiheessa.